Prilog II.

PROJEKTNI ZADATAK

Predmet nabave: Izvođenje radova iluminacije i dekoracije za blagdansko uređenje grada Rijeke u razdoblju 2026./2027.
Predmet ovog projektnog zadatka je pružanje usluge izvođenja radova iluminacije i dekoracije za potrebe blagdanskog uređenja grada Rijeke tijekom adventskog i novogodišnjeg razdoblja 2026./2027.
Predmet nabave obuhvaća radove montaže, spajanja, puštanja u pogon, održavanja, nadzora rada, intervencija, popravaka i demontaže postojeće opreme kao i izvođenje svih pripadajućih elektroinstalaterskih i montažnih radova potrebnih za potpuno funkcionalan i siguran rad sustava blagdanske rasvjete i dekoracija na području grada Rijeke.
Sustav blagdanske iluminacije i dekoracije mora biti u punoj funkciji od 28. studenoga 2026. godine do zaključno 7. siječnja 2027. godine, odnosno tijekom cijelog razdoblja održavanja manifestacije Rijeka Advent 2026./2027.
Predmet nabave ne uključuje nabavu svjetlosnih elemenata ili druge dekorativne opreme, osim u slučajevima kada je to izričito predviđeno ovim Projektnim zadatkom.

Opis projektnog zadatka
Sustav blagdanske dekoracije obuhvaća: svjetlosne elemente postavljene između zgrada, svjetlosne elemente postavljene na stupovima javne rasvjete, svjetlosne elemente montirane na pročelja objekata, svjetlosne zavjese, LED svjetlosne linije, dekorativne svjetlosne motive, dekorativnu rasvjetu stabala, dekorativnu rasvjetu postojećih i umjetnih jelki, samostojeće dekorativne i svjetleće elemente, sustav napajanja i upravljanja dekorativnom rasvjetom. Ukupan sustav sadrži više stotina pojedinačnih svjetlosnih i dekorativnih elemenata različitih dimenzija te više desetaka priključnih i upravljačkih točaka raspoređenih na području grada Rijeke.
Izvođač je obvezan izvršiti sve potrebne radove kako bi cjelokupan sustav dekorativne rasvjete bio potpuno funkcionalan, siguran za korištenje te u kontinuiranoj funkciji tijekom cijelog blagdanskog razdoblja.
Radovi osobito obuhvaćaju:

a) Pripremne radove: preuzimanje opreme iz skladišta Naručitelja, pregled stanja dekorativnih elemenata prije montaže, izradu zapisnika i inventure preuzete opreme, pripremu opreme za montažu, transport opreme do lokacija postave, organizaciju i koordinaciju izvođenja radova na svim lokacijama.
b) Montažne radove: postavljanje i uklanjanje svjetlosnih dekoracija na fasadama objekata, postavljanje i uklanjanje dekoracija na/između pročelja zgrada, postavljanje dekoracija na stupove javne rasvjete, postavljanje dekoracija na stabla i hortikulturne površine, postavljanje dekoracija na trgove, parkove i javne površine, postavljanje samostojećih svjetlosnih elemenata, dekoriranje prirodnih i umjetnih jelki, postavljanje zaštitnih ograda i prateće dekoracije oko centralne jelke, montažu svjetlosnih i dekorativnih elemenata na objektima posebne namjene (crkve, gradske zgrade, vodospremnici, pothodnici, parkovi i druge javne površine), montažu ukrasnih elemenata u sustavu dekorativne rasvjete mjesnih odbora.
Radovi se izvode na visinama od 2 do 14 metara te uključuju korištenje autokošara, dizalica i druge odgovarajuće opreme za rad na visini.
c) Elektroinstalaterske radove: montažu i demontažu priključnih vodova, povezivanje svjetlosnih elemenata na postojeću infrastrukturu dekorativne rasvjete, povezivanje svjetlosnih elemenata na postojeću infrastrukturu javne rasvjete, izradu privremenih priključaka za potrebe dekorativne rasvjete, ugradnju i zamjenu priključnih kutija, ugradnju i zamjenu zaštitnih uređaja, ugradnju i zamjenu osigurača, ugradnju i zamjenu utičnica na stupovima javne rasvjete, ugradnju i održavanje razvodnih ormara dekorativne rasvjete, izradu i montažu potrebnih priključnih kabela, izradu novih i rekonstrukciju postojećih priključnih mjesta, ispitivanje instalacija prije puštanja u rad.
Izvođač je obvezan izvesti sve elektroinstalaterske radove potrebne za nesmetan rad sustava kao i izvršiti sva potrebna mjerenja i ispitivanja te po završetku montaže dostaviti protokol o ispitivanju električnih instalacija.
d) Radove na nosivoj infrastrukturi: pregled postojećih prihvatnih točaka, pregled, zamjenu i održavanje nosivih sajli, dobavu i ugradnju novih sajli, zatezača, obujmica, sidara i ostalog pričvrsnog pribora prema potrebi, montažu i demontažu privremenih nosivih konstrukcija, osiguravanje stabilnosti i sigurnosti svih postavljenih elemenata tijekom trajanja blagdanskog programa.
e) Upravljanje sustavom dekorativne rasvjete: podešavanje i održavanje sustava upravljanja dekorativnom rasvjetom, programiranje režima rada dekorativne rasvjete sukladno uputama Naručitelja, održavanje razvodnih ormara, upravljačkih uređaja i pripadajuće opreme, održavanje komunikacijskih i upravljačkih elemenata sustava, praćenje rada sustava i uklanjanje eventualnih nepravilnosti u radu.
f) Redovno i interventno održavanje: preventivne obilaske svih lokacija, redovitu kontrolu rada dekorativne rasvjete, popravak neispravnih dekorativnih elemenata, zamjenu neispravnih LED modula, izvora svjetlosti, konektora, osigurača i drugih elemenata sustava, sanaciju oštećenja nastalih uslijed vremenskih nepogoda ili vandalizma, interventne izlaske na teren po nalogu Naručitelja, vođenje evidencije izvršenih intervencija.
g) Nabavu potrošnog materijala i rezervnih dijelova: Izvođač je dužan osigurati sav potrošni i zamjenski materijal potreban za nesmetano funkcioniranje sustava dekorativne rasvjete tijekom trajanja ugovora, uključujući osobito: priključne i spojne kabele, konektore, razvodne kutije, osigurače, zaštitne elemente, stezaljke, obujmice, spojni pribor, pričvrsni materijal, zamjenske LED module, ostali sitni elektroinstalacijski materijal potreban za održavanje sustava.
h) Nabavu i postavu jelki te pripadajuće dekoracije: nabavu i dopremu prirodnih jelki odgovarajućih dimenzija, postavljanje i učvršćivanje jelki, osiguravanje potrebnih postolja i sustava prihvata, održavanje stabilnosti i sigurnosti tijekom trajanja programa, uklanjanje i zbrinjavanje jelki po završetku blagdanskog razdoblja.
i) Dekoriranje gradskih objekata i unutarnjih prostora: dopremu i montažu umjetnih jelki, postavljanje dekorativnih elemenata i rasvjete, dekoriranje svečanih prostora, održavanje tijekom trajanja programa, demontažu i povrat opreme u skladišta Naručitelja po završetku programa.
j) Završne aktivnosti: demontažu svih dekorativnih elemenata i instalacija, povrat cjelokupne opreme u skladišta Naručitelja, sortiranje opreme prema ispravnosti i mogućnosti ponovne uporabe, izradu završne inventure, zbrinjavanje otpada i neupotrebljivih elemenata, izradu završnog izvješća o izvršenim radovima i stanju sustava dekorativne rasvjete.
k) Ostali radovi i materijali potrebni za funkcionalnost sustava: Predmet nabave obuhvaća i sve ostale radove, usluge, dobavu materijala, opreme, pričvrsnog pribora, spojnih elemenata, rezervnih dijelova, pomoćnih konstrukcija, zaštitnih elemenata te ostale aktivnosti koje nisu izrijekom navedene u ovom Projektnom zadatku, a koje su nužne za urednu, potpunu, sigurnu i funkcionalnu izvedbu sustava blagdanske iluminacije i dekoracije te izvršenje svih obveza predviđenih ovim Projektnim zadatkom. Smatra se da su u ponuđene cijene uključeni svi radovi i troškovi potrebni za potpuno izvršenje predmeta nabave, uključujući i one radove, materijale ili opremu koji nisu pojedinačno navedeni, ali ih je prema pravilima struke, važećim propisima, tehničkim zahtjevima ili stvarnim uvjetima na lokaciji potrebno izvesti odnosno osigurati kako bi sustav blagdanske iluminacije i dekoracije bio u cijelosti funkcionalan, siguran za korištenje i u neprekidnom radu tijekom ugovornog razdoblja. Naknadni zahtjevi za dodatnim plaćanjem radova ili materijala koji su nužni za izvršenje predmeta nabave neće se prihvatiti ukoliko proizlaze iz obveza definiranih ovim Projektnim zadatkom, pravilima struke ili stvarnim potrebama izvedbe sustava.

Pregled lokacija i opis potrebnih radova

1. Korzo
Korzo predstavlja središnju zonu blagdanske iluminacije i najzahtjevniju lokaciju sustava dekorativne rasvjete. Na lokaciji je potrebno izvesti:
· montažu i demontažu dekorativnih svjetlosnih elemenata na stupovima javne rasvjete (min. 56 kom),
· montažu i demontažu najmanje četiri samostojeća 3D elementa visine najmanje 2,8 metara sa stupnjem zaštite najmanje IP55,
· izradu, montažu i održavanje nosivih pocinčanih sajli i zatezača između pročelja objekata predviđene za vješanju figura ukupne težine do 60kg,
· pregled postojećih sidara i prihvatnih točaka te po potrebi zamjenu dotrajalih elemenata,
· postaviti i ukloniti nosivu mrežu i sustav čeličnih sajli između pročelja građevina ukupne duljine najmanje 6.000 metara (od ulice Ante Starčevića do Jadranskog trga uključujući i prolaz ispod Radio Rijeke),
· montirati i ukloniti linijsku LED rasvjetu ukupne duljine najmanje 4.800 metara (240 segmenata po 20m) na postojeću nosivu konstrukciju,
· postaviti i ukloniti najmanje 30 visećih dekorativnih 2D svjetlosnih motiva između pročelja građevina,
· postaviti i ukloniti najmanje 21 viseću LED svjetlosnu zavjesu dimenzija približno 2 × 30 metara,
· dekorirati četiri postojeća stupa u zoni ispred zgrade Radio Rijeke linijskom LED rasvjetom,
· izvršiti pregled, ispitivanje, popravak i zamjenu sidrišta, sajli, spojnog i pričvrsnog pribora gdje je potrebno,
· zamijeniti ili ugraditi zaštitne sklopke, priključnice i ostalu potrebnu elektro opremu za siguran rad sustava,
· osigurati napajanje, programirano upravljanje i održavanje svih elemenata tijekom trajanja manifestacije,
· montažu, održavanje i uklanjanje svjetlosnih elemenata, visećih motiva i/ili drugih dekorativnih rješenja na zgradi Gradske vijećnice te osigurati ravnomjeran raspored dekoracije u skladu s arhitekturom zgrade,  
· nabavu, dopremu, postavu, „krpanje“, održavanje i uklanjanje centralne jelke (Abies alba ili Picea abies) na Korzu visine 10 do 12m,
· nabavu, rekonstrukciju, postavljanje i uklanjanje zaštitne drvene ograde oko centralne jelke,
· montažu, održavanje i uklanjanje linijske LED rasvjete ukupne duljine najmanje 1.400 metara te 2D svjetlosnih i/ili dekorativnih motive  na centralnoj božićnoj jelki,
· postavljanje dekorativnih kugli, mašni, girlandi i ostalih dekorativnih elemenata na centralnu jelku,
· montažu i demontažu linijske LED rasvjetu ukupne duljine najmanje 500 metara za trgovačku zonu Korzo,
· izvesti potrebne priključke, napajanje i zaštitu elektroinstalacije,  
· redovito i interventno održavanje tijekom cijelog trajanja manifestacije.
Radovi uključuju radove na visinama do približno 14m, korištenje autokošara, rad na fasadnim prihvatima i rad na postojećoj infrastrukturi dekorativne rasvjete.

2. Užarska ulica i Ulica Andrije Medulića
Na ovim lokacijama potrebno je:
· montirati svjetlosne linije između pročelja građevina (minimalno 96 komada linijske LED rasvjete ukupne duljine 20 metara (min. 150  LED dioda) toplo bijele svjetlosti sa stupnjem zaštite najmanje IP66) s LED string linijama montiranim paralelno između stupova javne rasvjete za svaku lokaciju,
· koristiti postojeća sidrišta i prihvatne točke,
· po potrebi izvršiti zamjenu dotrajalih nosača,
· postaviti i ukloniti svjetleću figuru zvijezde repatice na postojeću dekorativnu rasvjetu pored Crkve Uznesenja Blažene Djevice Marije,
· izvesti sva potrebna elektrospajanja na sustav dekorativne rasvjete,
· održavati sustav tijekom cijelog programa.
Posebnu pozornost potrebno je posvetiti radu u uvjetima uskih pješačkih koridora povijesne jezgre te izvođenju radova na visinama od približno 7 do 8m.

3. Jadranski trg, Trg 111. brigade HV i Trg bana Jelačića
Na lokacijama je potrebno:
· montirati dekorativne svjetleće konstrukcije u obliku božićnih jelki na stupovima javne rasvjete (min. 16 kom),
· izvršiti pregled i popravak postojećih metalnih konstrukcija,
· montirati svjetlosne zavjese i pripadajuću dekoraciju,
· izvesti napajanje pojedinih elemenata s postojećih priključnih mjesta,
· osigurati redovitu kontrolu stabilnosti svih konstrukcija.
Radovi uključuju rad na visini i korištenje mehanizacije za pristup stupovima javne rasvjete.

4. Trg Republike Hrvatske
Na lokaciji je potrebno:
· postaviti i ukloniti samostojeći dekorativni 3D element velikih dimenzija ukupne visine najmanje 4,9 metara sa stupnjem zaštite najmanje IP55,
· postaviti i ukloniti dekorativne LED svjetlosne zavjese na postojeća stabla,
· dekorirati najmanje četiri stabla višestrukim LED zavjesama tako da se osigura ravnomjerna osvijetljenost krošnje,
· izvršiti sva potrebna priključenja na postojeću elektroenergetsku infrastrukturu,
· osigurati napajanje, zaštitu i upravljanje rasvjetnim elementima,
· izvršiti pregled i servis svih elemenata prije puštanja u rad,
· osigurati redovito održavanje tijekom trajanja manifestacije.

5. Trg svete Barbare i Trg Matije Vlačića Flaciusa
Na lokacijama je potrebno:
· izraditi i montirati i ukloniti viseće dekorativne svjetlosne instalacije LED svjetlosnom linijom ili zavjesom (12-18 metara)
· izvršiti priključenje na postojeći sustav dekorativne rasvjete,
· provesti sva potrebna ispitivanja prije puštanja u rad,
· osigurati redovito održavanje tijekom blagdanskog razdoblja.
Posebnu pozornost potrebno je posvetiti radu u uvjetima uskih pješačkih koridora povijesne jezgre te izvođenju radova na visinama od približno 7 do 8m.

6. Šetalište A. K. Miošića i Šetalište Slavka Cindrića
Na lokacijama je potrebno:
· postaviti, dekorirati i ukloniti LED svjetlosnim zavjesama postojeća stabla (približne dimenzije za svaku lokaciju su 2x5 metara),
· izvoditi radove unutar krošnji drveća,
· osigurati odgovarajuće ovjese i pričvršćenja,
· izvesti priključke s postojećih stupova javne rasvjete,
· održavati sustav tijekom cijelog razdoblja rada.
Radovi uključuju rad na stablima različitih dimenzija te korištenje autokošare. 

7. Ulice Frana Supila, Blaža Polića i Ivana Grohovca
Na lokacijama je potrebno:
· postaviti, spojiti i ukloniti postojeće svjetlosne zavjese i LED string linije između pročelja građevina na lokacijama ulica Frana Supila, Blaža Polića i Šime Ljubića,
· izvesti montažu i demontažu ovjesnog sustava, uključujući dobavu i postavu UV-otpornog nosećeg konopa te potrebnog pričvrsnog pribora,
· izvršiti priključenje dekorativnih elemenata na postojeću infrastrukturu javne i dekorativne rasvjete,
· pregledati postojeća sidrišta i prihvatne točke te po potrebi zamijeniti ili dopuniti nosače na pročeljima,
· izvršiti zamjenu i prilagodbu pojedinih priključnih kabela i priključnih mjesta na fasadama,
· postaviti i ukloniti dekorativne LED mreže (2 kom 2x3 metra) na objektu RI HUB te izvršiti priključenje na postojeću elektroinstalaciju objekta,
· provesti sva potrebna ispitivanja, puštanje sustava u rad i redovito održavanje tijekom trajanja blagdanskog razdoblja.
Posebnu pozornost potrebno je posvetiti postavi dekorativnih elemenata između pročelja ulica povijesne gradske strukture, izvođenju radova na visinama od približno 4 do 9 metara te održavanju postojećih fasadnih prihvata, priključnih mjesta i nosive infrastrukture

8. Riva, Ulica Ivana Zajca i Mrtvi kanal
Ova lokacija predstavlja jednu od najvećih zona dekoriranja stabala u gradu. Obuhvaća:
· postavljanje i uklanjanje dekorativne rasvjete na drvoredima,
· spiralno omatanje debala i nižih dijelova krošnji,
· postavljanje i uklanjanje 21 metalne figure u obliku T-figura te montaža i demontaža svjetlećih zavjesa  na navedeno u ulici Riva,
· zamjenu utičnica, osigurača i priključnih kabela prema potrebi.

Prilikom izvođenja radova potrebno je voditi računa o prometnom režimu, autobusnim stajalištima i postojećoj komunalnoj infrastrukturi.

9. Verdijeva ulica
Na lokaciji je potrebno:
· postaviti dekorativnu rasvjetu na postojeća stabla,
· izvršiti pregled i popravak postojećih svjetlosnih elemenata,
· osigurati priključivanje na sustav javne rasvjete,
· održavati sustav tijekom cijelog razdoblja rada.

10. Kazališni park
Na lokaciji je potrebno:
· montirati i ukloniti samostojeći svjetlosni element visine najmanje 5,5 metara sa stupnjem zaštite najmanje IP55,
· montirati i ukloniti svjetlosne linije između pročelja građevina ukupne duljine najmanje 400 metara (min. 150 LED dioda), sa stupnjem zaštite najmanje IP66 kao i viseću svjetlosnu dekoraciju tipa zavjese ili stalaktita, ukupne duljine najmanje 164 metra sa stupnjem zaštite najmanje IP 66,
· osigurati napajanje i održavanje svih elemenata. 

11. Bonavia i zona Klizališta
Na lokacijama je potrebno:
· postaviti i ukloniti linijsku LED rasvjetu ukupne duljine najmanje 900 metara (min. 150 LED dioda) za lokaciju Bonavia,
· postaviti i ukloniti linijsku LED rasvjetu ukupne duljine najmanje 2000 metara (min. 150 LED dioda) za lokaciju Klizališta (Exportdrvo),
· postaviti i ukloniti samostojeći dekorativni 3D element ukupne visine najmanje 2,8 metara sa stupnjem zaštite najmanje IP55,
· izvesti privremene elektroinstalacije,
· osigurati redovito održavanje tijekom trajanja programa,
· uskladiti izvođenje radova s ostalim adventskim sadržajima.
12. Željeznički kolodvor 
Na lokaciji je potrebno:
· postaviti i ukloniti dekorativnu rasvjetu na postojeća stabla,
· postaviti i ukloniti samostojeći dekorativni 3D element ukupne visine najmanje 2,8 metara sa stupnjem zaštite najmanje IP55.
· izvesti privremene elektroinstalacije potrebne za funkcionalan rad dekoracije,
· osigurati redovito održavanje tijekom trajanja manifestacije,
· uskladiti izvođenje radova s režimom korištenja kolodvorskog prostora.

13. Mjesni odbori
Na području mjesnih odbora potrebno je radove kako slijedi:
a) Mjesni odbor Zamet:
· postaviti, dekorirati i ukloniti linijsku LED rasvjetu ukupne duljine najmanje 500 metara na postojeća stabla,
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 22 metra,
· postaviti i ukloniti samostojeći dekorativni 3D element ukupne visine najmanje 2,9 metara sa stupnjem zaštite najmanje IP55.
b) Mjesni odbor Sveti Nikola:
· postaviti, dekorirati i ukloniti linijsku LED rasvjetu ukupne duljine najmanje 680 metara na postojeća stabla,
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 50 metara.
c) Mjesni odbor Drenova:
· postaviti, dekorirati i ukloniti linijsku LED rasvjetu ukupne duljine najmanje 600 metara na postojeća stabla,
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 78 metara.
d) Mjesni odbor Srdoči:
· postaviti, dekorirati i ukloniti linijsku LED rasvjetu ukupne duljine najmanje 600 metara na postojeća stabla,
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 130 metara.
e) Mjesni odbor Gornja Vežica:
· postaviti, dekorirati i ukloniti linijsku LED rasvjetu ukupne duljine najmanje 275 metara na postojeća stabla,
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 34 metra,
· postaviti i ukloniti samostojeći dekorativni 3D element ukupne visine najmanje 2,9 metara sa stupnjem zaštite najmanje IP55,
· postaviti i ukloniti samostojeći dekorativni 3D element ukupne visine najmanje 1,9 metara sa stupnjem zaštite najmanje IP55.
f) Mjesni odbor Kantrida:
· postaviti, dekorirati i ukloniti linijsku LED rasvjetu ukupne duljine najmanje 500 metara na postojeća stabla,
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 126 metara.
g) Mjesni odbor Podvežica:
· postaviti, dekorirati i ukloniti linijsku LED rasvjetu ukupne duljine najmanje 670 metara na postojeća stabla.
h) Mjesni odbor Pehlin:
· postaviti, dekorirati i ukloniti linijsku LED rasvjetu ukupne duljine najmanje 500 metara na postojeća stabla.
i) Mjesni odbor Podmurvice:
· postaviti, dekorirati i ukloniti linijsku LED rasvjetu ukupne duljine najmanje 220 metara na postojeća stabla,
· postaviti i ukloniti samostojeći dekorativni 3D element ukupne visine najmanje 2,9 metara sa stupnjem zaštite najmanje IP55,
· postaviti i ukloniti samostojeći dekorativni 3D element ukupne visine najmanje 1,9 metara sa stupnjem zaštite najmanje IP55.
j) Mjesni odbor Škurinje:
· postaviti, dekorirati i ukloniti linijsku LED rasvjetu ukupne duljine najmanje 700 metara na postojeća stabla,
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 94 metra.
k) Mjesni odbor Gornji Zamet (Morčić):
· postaviti, dekorirati i ukloniti linijsku LED rasvjetu ukupne duljine najmanje 560 metara na postojeća stabla (17 stabala).
l) Mjesni odbor Kozala:
· postaviti i ukloniti viseću svjetlosnu dekoraciju tipa zavjese ili stalaktita ukupne duljine najmanje 50 metara.
· postaviti, dekorirati i ukloniti linijsku LED rasvjetu ukupne duljine najmanje 20 metara na postojeću horikulturu,
· postaviti i ukloniti samostojeći dekorativni 3D element ukupne visine najmanje 2,9 metara sa stupnjem zaštite najmanje IP55.
m) Mjesni odbor Turnić:
· postaviti, dekorirati i ukloniti linijsku LED rasvjetu ukupne duljine najmanje 100 metara na postojeća stabla (3 stabla),
· postaviti, dekorirati i ukloniti linijsku LED rasvjetu ukupne duljine najmanje 120 metara na postojeću horikulturu,
· postaviti i ukloniti svjetlosnu dekoraciju ograde ukupne duljine najmanje 20 metara. 
n) Mjesni odbor Škurinjska Draga:
· postaviti, dekorirati i ukloniti linijsku LED rasvjetu ukupne duljine najmanje 350 metara na postojeća stabla (9 stabala),
· postaviti, dekorirati i ukloniti linijsku LED rasvjetu na deblo jelke na raskrižju ulica Osječka, Frana Kresnika i Prvog maja, 2 debla unutar parka i krošnje.
o) Mjesni odbor Mlaka:
· postaviti, dekorirati i ukloniti linijsku LED rasvjetu ukupne duljine najmanje 600 metara na postojeća stabla (9 stabala).
p) Mjesni odbor Školjić:
· postaviti, dekorirati i ukloniti linijsku LED rasvjetu ukupne duljine najmanje 300 metara na postojeća stabla.
· postaviti i ukloniti linijsku LED mrežu unutar parka.
r) Mjesni odbor Draga:
· postava jelke ispred MO Draga pomoću sajli
· postaviti, dekorirati i ukloniti svjetleću figuru „diamond pole 1“ (2 kom).
s) Mjesni odbor Krimeja:
· postaviti, dekorirati i ukloniti dva ring LED seta na prirodno drvo u Marohnićevnoj ulici.
t) Mjesni odbor Svilno:
· postaviti, dekorirati i ukloniti svjetleću figuru „diamond pole 1“ (2 kom) na balkonu MO Svilno.
u) Mjesni odbor Grpci i Pašac:
· postaviti, dekorirati i ukloniti svjetleću figuru S oblika (4 kom) u Dražičkoj ulici.
v) Mjesni odbor Trsat, Srdoči i Bulevard:
· dekoriranje postojećih jelki s LED ring setovima, PVC kuglama različitih veličina i mašnama.
z) Dodatno po MO i po nalogu Naručitelja:
· postaviti i ukloniti svjetleće cijevi, svijetlećih zavjesa i LED string linija po vanjskom rubu fasada i po runu ili krova po objektima MO.
Za sve mikrolokacije potrebna je izrada priključaka na javnu rasvjetu, redovito i interventno održavanje. Mikrolokacije će definirati Naručitelj prema mogućnostima i potrebama MO.

14. Trsat (Slavka Krautzeka i Frankopanski trg)
Na lokaciji je potrebno:
· montirati i ukloniti najmanje 12 dekorativnih svjetlosnih elemenata na stupove javne rasvjete duž prometnice do Frankopanskog trga do autobusnog stajališta kod Dvorane mladosti,
· osigurati zamjenu dotrajalih ili neispravnih elemenata te njihovo ekološko zbrinjavanje prije postavljanja novih dekorativnih motiva,
· postaviti i ukloniti LED zavjesu u obliku siga i ovjestiti na nosače između fasada u ulici koja vodi do Frankopanskog trga prema Trsatskom kaštelu,
· nabavu, dopremu, postavu, održavanje i uklanjanje jelke visine 6 do 7m,
· izvršiti postavljanje, učvršćenje, nivelaciju i osiguranje stabilnosti jelke,
· dekorirati prirodnu jelku LED ring sustavom, ukrasnim kuglama i mašnama,
· provoditi redoviti pregled stabilnosti i po potrebi ponovno učvršćivanje tijekom trajanja blagdanskog programa,
· izvršiti sanaciju eventualnih oštećenja grana ili debla nastalih tijekom transporta, postavljanja ili korištenja,
· održavati prostor oko jelke te osigurati uklanjanje otpalih grana i iglica,
· osigurati priključke, napajanje i upravljanje dekoracijom,
· provesti redovito održavanje tijekom trajanja manifestacije,
· po završetku programa ukloniti svu opremu, ekološko zbrinjavanje, te lokaciju vratiti u prvobitno stanje.
· postaviti i ukloniti prigodnu svjetlosnu dekoraciju na pročelje Svetišta Majke Božje Trsatske, uključujući svjetlosnu figuru jaslica i božićni natpis,
· obnoviti, postaviti i ukloniti svjetlosnu cijev na pročelju crkvenog kompleksa ukupne duljine najmanje 300 metara,
· izvesti potrebne priključke, razvodne ormare, kabele, zaštitnu opremu i napajanje sustava,
· osigurati redovito održavanje svih elemenata tijekom trajanja manifestacije.
Zbog konfiguracije terena i kulturno-povijesne vrijednosti prostora potrebno je predvidjeti složenije logističke i montažne zahvate.  

15. Strossmayerova ulica
Na lokaciji je potrebno:
· postaviti i ukloniti najmanje osam visećih svjetlosnih prevjesa s animiranim efektom  između pročelja građevina,
· osigurati napajanje, upravljanje i sinkronizirani rad svih svjetlosnih elemenata,
· provesti pregled, servisiranje i zamjenu neispravnih dijelova prije puštanja u rad,
· osigurati redovito održavanje tijekom cijelog razdoblja rada dekoracije.

16. Fiumara
Na lokaciji je potrebno:
· postaviti i ukloniti najmanje osam visećih svjetlosnih prevjesa s animiranim efektima između stupova javne rasvjete i pročelja građevina,
· dekorirati postojeća stabla linijskom LED rasvjetom ukupne minimalne duljine 200 metara,
· osigurati pripadajuću elektroinstalaciju, priključne elemente i sustav napajanja,
· provesti održavanje i otklanjanje eventualnih kvarova tijekom trajanja programa.

17. Ulica Ante Starčevića i Ulica Pavla Rittera Vitezovića
Na lokacijama je potrebno:
· postaviti i ukloniti najmanje 26 visećih svjetlosnih dekoracija s efektom animiranog padanja snijega,
· montirati i ukloniti sustav nosivih sajli i pripadajuće konstrukcije za prihvat dekorativne rasvjete između pročelja građevina u ulici Ante Starčevića,
· postaviti nova sidrišta i zamijeniti postojeća dotrajala sidra, zatezače i pričvrsne elemente gdje je to potrebno u ulici Ante Starčevića,
· osigurati montažu i demontažu svih potrebnih kablova, ovjesnih sustava i priključaka,
· osigurati stabilan rad svih elemenata tijekom trajanja manifestacije,
· izvršiti redovite preglede i održavanje instalacija.

18. Titov trg (Glorijet i parkovna zona)
Na lokaciji je potrebno:
· dekorirati najmanje sedam stabala LED ring sustavom s bljeskajućim svjetlosnim nizovima,
· postaviti i ukloniti linijsku LED rasvjetu ukupne duljine najmanje 180 metara,
· postaviti i ukloniti viseće svjetlosne dekoracije tipa stalaktita ukupne duljine najmanje 16 metara,
· obnoviti i koristiti postojeće razvodne ormare te osigurati potrebne elektro priključke,
· dekorativno osvijetliti toranj sata i pripadajuće građevine svjetlosnom cijevi ukupne duljine najmanje 100 metara,
· osigurati napajanje, zaštitu instalacija i održavanje svih elemenata.

19. Trg Grivica
Na lokaciji je potrebno:
· nabaviti, dopremiti, postaviti, održavati i ukloniti jelku visine 6 do 7m,
· izvršiti postavljanje, učvršćenje, nivelaciju i osiguranje stabilnosti jelke,
· dekorirati prirodnu jelku LED ring sustavom, ukrasnim kuglama i mašnama,
· provoditi redoviti pregled stabilnosti i po potrebi ponovno učvršćivanje tijekom trajanja blagdanskog programa,
· izvršiti sanaciju eventualnih oštećenja grana ili debla nastalih tijekom transporta, postavljanja ili korištenja,
· održavati prostor oko jelke te osigurati uklanjanje otpalih grana i iglica,
· osigurati priključke, napajanje i upravljanje dekoracijom,
· provesti redovito održavanje tijekom trajanja manifestacije,
· po završetku programa ukloniti svu opremu, ekološko zbrinjavanje, te lokaciju vratiti u prvobitno stanje.

20. Vodosprema Vidikovac
Na lokaciji je potrebno:
· postaviti i ukloniti linijsku LED rasvjetu ukupne duljine najmanje 400 metara,
· postaviti i ukloniti viseće svjetlosne dekoracije tipa stalaktita ukupne minimalne duljine 60 metara,
· izvesti potrebne privremene elektroinstalacije i priključke,
· osigurati održavanje svih elemenata tijekom trajanja programa.

21.  Park Nikole Hosta
Na lokaciji je potrebno:
· dekorirati postojeća stabla linijskom LED rasvjetom ukupne minimalne duljine 500 metara,
· osigurati priključenje, zaštitu instalacija i održavanje sustava,
· po završetku programa ukloniti svu dekoraciju te vratiti lokaciju u prvobitno stanje.

22. Art kvart Benčić
Na lokaciji je potrebno:
· postaviti i ukloniti samostojeći dekorativni 3D element visine najmanje 5 metara sa stupnjem zaštite najmanje IP55,  
· postaviti i ukloniti najmanje tri samostojeća dekorativna 3D svjetlosna elementa visine najmanje 2 metra sa stupnjem zaštite najmanje IP55,
· postaviti najmanje 20 scenografsko/dekorativnih elemenata,
· osigurati pripadajuće temeljenje, učvršćenje i zaštitu od prevrtanja,
· izvesti pripadajuće elektroinstalacije i napajanje,
· osigurati redovito održavanje tijekom trajanja manifestacije.

23. Trsatske stube
Na lokaciji je potrebno:
· postaviti i ukloniti dekoraciju na dvije postojeće sjenice linijskom LED rasvjetom ukupne minimalne duljine 50 metara i 30 metara
· osigurati napajanje i održavanje svih elemenata,
· radove izvoditi na način koji ne ometa pješačku komunikaciju i sigurno korištenje stubišta.

24. Trg Riječke rezolucije
Na lokaciji je potrebno: 
· postaviti i ukloniti “svijeću” i figure jaslica iznad ulaznih vrata na pročelje fasade crkve Sv. Jeronima,4
· dopremiti, montirati i ukloniti središnji dekorativni stup visine najmanje 6 metara s dodatnim prihvatnim elementima za prihvat svjetlosne dekoracije,
· izvesti sustav zračnog razvoda dekorativne rasvjete od središnjeg stupa prema pročeljima građevina,
· postaviti i ukloniti sustav nosivih sajli s pripadajućim nateznim elementima između okolnih pročelja,
· montirati i ukloniti najmanje 60 linijskih LED svjetlosnih elemenata raspoređenih radijalno od središnjeg stupa prema pročeljima okolnih objekata,
· postaviti i ukloniti najmanje dva samostojeća dekorativna 3D svjetlosna elementa visina najmanje  metara,
· dekorirati balkon i stupove zgrade Kanal Ri LED svjetlosnim zavjesama,
· osigurati priključenje, zaštitu, upravljanje i održavanje svih instalacija tijekom trajanja manifestacije,
· po završetku programa ukloniti svu opremu te lokaciju vratiti u prvobitno stanje.

25. Koblerov trg
Na lokaciji je potrebno:
· postaviti i ukloniti sustav nosivih čeličnih sajli između pročelja građevina za prihvat dekorativnih elemenata,
· postaviti i ukloniti viseće LED svjetlosne elemente u obliku siga ili zavjesa između građevina,
· postaviti i ukloniti najmanje 20 dekorativnih visećih svjetlosnih kugli različitih dimenzija,
· postaviti i ukloniti dekorativne girlande iznad svjetlosnih elemenata,
· osigurati napajanje, upravljanje i održavanje svih dekorativnih elemenata tijekom trajanja programa.

26. Adventski vijenac na Koblerovom trgu
Na lokaciji je potrebno:
· izvršiti pregled, obnovu i rekonstrukciju postojećeg adventskog vijenca sastavljenog od osam segmenata,
· zamijeniti dotrajale nosive i dekorativne elemente uključujući drvene podloge, mreže, spojne elemente i rasvjetu,
· montirati i ukloniti adventski vijenac oko fontane prema uputama Naručitelja,
· osigurati postavljanje zelenila, dekorativne rasvjete, svijeća i pripadajuće dekoracije,
· postaviti i ukloniti LED string linije oko adventskog vijenca kao i postojećih dekorativnih svijeća adventskog vijenca,
· organizirati dežurstvo i tehničku podršku tijekom paljenja adventskih svijeća,
· po završetku manifestacije ukloniti i ekološki zbrinuti sav potrošni dekorativni materijal.
 
27. Pavlinski trg
Na lokaciji je potrebno:
· dekorirati postojeća stabla linijskom LED rasvjetom spiralnim omatanjem debla i dijela krošnje,
· postaviti i ukloniti dekorativni sustav rasvjete na postojećim sajlama iznad trga,
· montirati viseću dekorativnu rasvjetu s LED žaruljama na gumiranim kabelima ukupne duljine najmanje 250 metara,
· izvesti potrebne priključke, napajanje i zaštitu instalacija,
· osigurati ravnomjernu osvijetljenost prostora namijenjenog održavanju adventskih programa,
· osigurati redovito održavanje svih elemenata tijekom trajanja manifestacije.

28. Trg 128. brigade Hrvatske vojske
Na lokaciji je potrebno:
· postaviti i ukloniti sustav nosivih čeličnih sajli i pripadajuću nosivu mrežu između pročelja građevina,
· izvesti montažu nosive konstrukcije ukupne duljine najmanje 650 metara,
· postaviti i ukloniti najmanje 33 linijska LED svjetlosna elementa na sustav nosive mreže,
· izvesti sva potrebna električna povezivanja, napajanje i zaštitu instalacije,
· osigurati usklađenost dekoracije s ostalim programskim sadržajima i infrastrukturom na trgu,
· osigurati održavanje te hitne intervencije tijekom cijelog razdoblja rada dekoracije.

29. Kružna ulica
Na lokaciji je potrebno:
· postaviti i ukloniti viseće svjetlosne dekoracije s efektom animiranog padanja snijega između pročelja zgrada i postojeće infrastrukture,
· izvršiti pregled, popravak i pripremu svih elemenata prije puštanja u rad,
· osigurati priključenje na postojeću mrežu dekorativne ili javne rasvjete,
· osigurati redovito održavanje i hitne intervencije tijekom trajanja manifestacije.

30. Arheološki park Principij
Na lokaciji je potrebno:
· postaviti i ukloniti dekorativnu LED rasvjetu ukupne minimalne duljine 50 metara,
· prilagoditi način montaže uvjetima i posebnostima prostora arheološkog lokaliteta,
· osigurati izvođenje radova bez oštećenja arheoloških struktura i postojećeg uređenja,
· izvesti potrebne privremene elektroinstalacije i priključke,
· osigurati održavanje svih elemenata tijekom trajanja manifestacije.

31. Ulica Šime Ljubića
Na lokaciji je potrebno:
· dekorirati postojeća stabla linijskom LED rasvjetom ukupne minimalne duljine 500 metara,
· rasvjetom obuhvatiti postojeća stabla spiralnim omatanjem LED linijama (razmak 10-15 cm do prvih grana), 
· osigurati priključenje na postojeću infrastrukturu javne ili dekorativne rasvjete,
· izvršiti potrebna ispitivanja i puštanje sustava u rad prije početka manifestacije,
· osigurati redovito održavanje te uklanjanje eventualnih kvarova tijekom trajanja programa.



32. Dekoracija pročelja javnih i sakralnih objekata
Na lokacijama javnih zgrada, ustanova i sakralnih objekata (Psihijatrijska bolnica Lopača,  Gradska biblioteka, crkva sv. Vida, crkva sv. Jeronima, zgrada Titovog trga 3, crkva Blažene Djevice Marije, crkva Uznesenja Bl. Djevice Marije) potrebno je:
· postaviti i ukloniti dekorativne zelene vijence na ulazna vrata, prozorske otvore, rukohvate i pročelja objekata,
· prilagoditi dekoracije arhitektonskim karakteristikama pojedine građevine uz očuvanje reprezentativnog izgleda lokacije,
· izvršiti pregled postojećih dekorativnih elemenata te po potrebi zamijeniti ili popraviti dotrajale dijelove,
· osigurati kvalitetno pričvršćenje svih dekorativnih elemenata otporno na vremenske uvjete,
· po završetku manifestacije ukloniti svu dekoraciju bez oštećenja pročelja i okoliša objekata.

33. Stupovi javne rasvjete na području grada Rijeke
Na lokacijama rotora, prometnih ulaza u grad i drugih frekventnih gradskih punktova (Orehovica raskrižje, Gornja Vežica, KBC Sušak rotor, Donja Vežica rotor, Pećine rotor, Drenova, Škurinje, Srdoči rotor, Kantrida, Pod Koludricu i Rujevica rotor) potrebno je:
· postaviti i ukloniti najmanje 47 dekorativnih svjetlosnih 2D elemenata na stupove javne rasvjete,
· prilagoditi način montaže vrsti i dimenzijama postojećih stupova,
· osigurati sigurno pričvršćivanje elemenata na visinama primjerenima lokaciji,
· izvesti sva potrebna električna povezivanja i priključke,
· osigurati zamjenu neispravnih elemenata te redovito održavanje tijekom trajanja manifestacije.

34. Sustav upravljanja dekorativnom rasvjetom
Izvođač je obvezan:
· izraditi i učitati vremenske programe rada dekorativne rasvjete,
· održavati postojeći upravljački sustav dekorativne rasvjete,
· servisirati opremu za upravljanje,
· osigurati prisutnost stručne osobe prilikom puštanja sustava u rad,
· održavati razvodne ormare i komunikacijsku opremu,
· izrađivati zapisnike o izvršenim pregledima i intervencijama.

35. Servisiranje sustava i rezervni dijelovi
Izvođač je obvezan osigurati:
· servis razvodnih ormara dekorativne rasvjete,
· servis priključnih mjesta,
· servis ormarića na pročeljima i stupovima javne rasvjete,
· zamjenu osigurača, utičnica, sklopnika, modula napajanja, transformatora i ostale opreme,
· nabavu, isporuku i predaju rezervnih dijelova, potrošnog materijala, dekorativnih elemenata i opreme potrebne za održavanje, proširenje i obnovu sustava dekorativne rasvjete Grada Rijeke, a osobito rezervne električne komponente, rezervne svjetlosne elemente, dekorativne elemente za uređenje prostora (kugle različitih veličina, mašne girlande...), konstrukcijske i montažne elemente kao i nabavu novih dekorativnih elementa po potrebi.
Svi isporučeni proizvodi moraju biti međusobno kompatibilni s postojećim sustavom dekorativne rasvjete Grada Rijeke.

36. Jelke i unutarnje dekoracije
Predmet nabave uključuje:
· nabavu, dopremu, postavu, održavanje i uklanjanje jelki visine 6 do 7m na Zametu i Centru Sušak,
· dekorirati prirodne jelke LED ring sustavom, ukrasnim kuglama i mašnama,
· izvršiti postavljanje, učvršćenje, nivelaciju i osiguranje stabilnosti svih jelki,
· provoditi redoviti pregled stabilnosti i po potrebi ponovno učvršćivanje tijekom trajanja blagdanskog programa,
· izvršiti sanaciju eventualnih oštećenja grana ili debla nastalih tijekom transporta, postavljanja ili korištenja,
· održavati prostor oko jelki te osigurati uklanjanje otpalih grana i iglica,
· po završetku programa izvršiti uklanjanje jelki i ekološko zbrinjavanje.
· dopremiti, sastaviti i postaviti umjetne jelke unutar objekata Korzo 16 i Titov trg 3 (lokacija Korzo 16 obuhvaća postavu jedne umjetne jelke visine približno 6m u ulaznom prostoru objekta te jedne umjetne jelke visine približno 2m na katu objekta, dok lokacija Titov trg 3 obuhvaća postavu više umjetnih jelki u unutarnjim prostorima objekta te postavu dekorativnih vijenaca u prostoru portirnice i zajedničkih prostora zgrade),
· ukrasiti umjetne jelke postojećim svjetlosnim i dekorativnim elementima iz skladišta Naručitelja,
· postaviti unutarnju blagdansku dekoraciju prema uputama Naručitelja,
· postaviti i dekorirati postojeće ukrasne vijence u unutarnjim prostorima objekata,
· osigurati uredan izgled dekoracije tijekom trajanja blagdanskog programa,
· po završetku programa izvršiti raskićavanje, rastavljanje, pregled ispravnosti i povrat kompletne opreme u skladište Naručitelja. 

37. Potencijalne nove adventske lokacije
Predviđene lokacije uključuju područje Tarsatički principij, Verdijeva ulica, Titov trg te druge lokacije koje odredi Naručitelj. Točne lokacije bit će definirane po završetku postupka dodjele lokacija za organizaciju adventskih sadržaja na području grada Rijeke.
Na navedenim lokacijama potrebno je:
· dopremiti, rasporediti, montirati, spojiti, održavati i po završetku manifestacije demontirati dekorativne i rasvjetne elemente,
· montirati najmanje jedan samostojeći dekorativni 3D svjetlosni element visine najmanje 3m, uz osiguranje stabilnosti konstrukcije i svih potrebnih priključaka,
· postaviti i povezati najmanje 300m visećih dekorativnih svjetlosnih elemenata (LED stalaktiti, svjetlosne zavjese, svjetlosni prevjesi ili drugi odgovarajući elementi) na postojeće ili privremeno izvedene prihvatne točke,
· postaviti i povezati najmanje 1.000m linijske LED rasvjete na stabla, objekte, montažne elemente, ograde, ugostiteljske kućice ili druge elemente prostora, prema uputama Naručitelja,
· osigurati i postaviti dekorativne i scenografske elemente potrebne za oblikovanje jedinstvene adventske ambijentalne cjeline,
· izvesti sve potrebne elektroinstalaterske radove za spajanje dekorativne rasvjete na postojeću infrastrukturu ili privremene priključne točke,
· osigurati priključne i spojne kabele, razvodne elemente, zaštitne uređaje i sav ostali pribor potreban za siguran rad sustava,
· izvršiti ispitivanje instalacija i probni rad prije puštanja sustava u funkciju,
· provoditi redoviti nadzor, održavanje i otklanjanje kvarova tijekom cijelog trajanja manifestacije,
· po završetku programa izvršiti demontažu svih elemenata, uklanjanje privremenih priključaka te povrat lokacije u prvobitno stanje.

38. Održavanje, nadzor i interventne aktivnosti
Izvođač je tijekom cijelog razdoblja rada sustava blagdanske iluminacije i dekoracije obvezan osigurati redovito praćenje ispravnosti dekorativnih elemenata, elektroinstalacija, priključnih mjesta, upravljačke opreme i svih ostalih sastavnica sustava. Posebna obveza izvođača uključuje osiguravanje dežurstva i prisutnosti stručnog osoblja tijekom svih ključnih događanja povezanih s uključivanjem i radom sustava blagdanske iluminacije i dekoracije, a osobito tijekom:
· programa otvorenja manifestacije Rijeka Advent 2026. i svečanog paljenja blagdanske rasvjete, predviđenog za subotu, 28. studenog 2026. godine u poslijepodnevnim satima te paljenja prve adventske svijeće,
· paljenja druge adventske svijeće, predviđenog za 6. prosinca 2026. godine,
· paljenja treće adventske svijeće, predviđenog za 13. prosinca 2026. godine,
· paljenja četvrte adventske svijeće, predviđenog za 20. prosinca 2026. godine.
Za vrijeme navedenih događanja izvođač je dužan osigurati dostupnost stručnog osoblja, potrebne opreme i mehanizacije radi praćenja rada sustava, neposrednog otklanjanja eventualnih kvarova te osiguravanja nesmetanog odvijanja programa. Detaljan raspored aktivnosti, hodogram uključivanja pojedinih zona dekorativne rasvjete te operativni plan događanja dostavit će Naručitelj pravovremeno prije početka izvođenja radova.
Izvođač je dužan svoje aktivnosti, raspoloživost osoblja i organizaciju dežurstava uskladiti s operativnim planom Naručitelja te osigurati potrebne kapacitete za provedbu svih aktivnosti predviđenih ovim Projektnim zadatkom.

a) Redovni nadzor
Tijekom razdoblja rada dekorativne rasvjete izvođač je dužan svakim radnim danom izvršiti obilazak svih lokacija obuhvaćenih predmetom nabave, pregled rada sustava te po potrebi ukloniti uočene nedostatke. Pregled je potrebno obavljati u vremenu kada je dekorativna rasvjeta u funkciji kako bi bilo moguće utvrditi eventualne kvarove, oštećenja ili neispravnosti sustava. Prilikom obilaska potrebno je osobito:
· provjeriti ispravnost dekorativnih elemenata i rasvjete,
· ukloniti manje kvarove i nedostatke koji su nastali tijekom redovnog rada sustava,
· zamijeniti neispravne izvore svjetlosti, LED module, spojne elemente, osigurače i ostale vitalne dijelove sustava,
· provjeriti stanje pričvrsnih elemenata, ovjesa, sajli i priključaka,
· po potrebi izvršiti manje korekcije i podešavanja sustava.
U cijenu je potrebno uključiti sav rad, prijevoz, potrebnu mehanizaciju, uključujući autokošaru, te sav sitni materijal potreban za izvršenje navedenih aktivnosti.

b) Preventivni pregledi cjelokupnog sustava
Dana 8., 15., 22. i 29. prosinca 2026. godine te 5. siječnja 2027. godine izvođač je dužan izvršiti detaljan pregled cjelokupnog sustava iluminacije i dekoracije na svim lokacijama. Pregled uključuje:
· obilazak svih lokacija,
· provjeru rada kompletne instalacije,
· podešavanje sustava upravljanja dekorativnom rasvjetom,
· zamjenu dotrajale i oštećene opreme,
· popravak neispravnih dekorativnih elemenata,
· pregled i po potrebi zamjenu priključnih kabela, konektora i zaštitnih elemenata,
· pregled nosive infrastrukture, pričvrsnih elemenata i ovjesa,
· izvođenje svih radova potrebnih za očuvanje pune funkcionalnosti sustava.
Za svaki provedeni pregled izvođač je obvezan dostaviti izvješće o stanju sustava, izvršenim radovima, zamijenjenoj opremi i preporukama za daljnje održavanje. Sva demontirana i zamijenjena oprema mora se ekološki zbrinuti sukladno važećim propisima.

c) Interventni radovi
Izvođač je dužan po nalogu odgovorne osobe Naručitelja izvršavati interventne radove na sustavu dekorativne rasvjete i dekoracije. Interventni radovi uključuju osobito:
· otklanjanje kvarova nastalih uslijed vremenskih nepogoda,
· otklanjanje posljedica vandalizma,
· sanaciju oštećenja nastalih prometnim nezgodama ili drugim izvanrednim događajima,
· popravak ili zamjenu oštećenih dekorativnih elemenata,
· sanaciju oštećenih priključaka, kabela i elektroinstalacija,
· hitno osiguranje lokacije u slučaju opasnosti za građane ili imovinu.
Izvođač je obvezan osigurati dostupnost interventne ekipe tijekom cijelog razdoblja rada sustava te pristupiti intervenciji u najkraćem mogućem roku po zaprimanju naloga Naručitelja. U cijenu interventnih radova potrebno je uključiti najmanje rad dva djelatnika, korištenje autokošare, prijevoz, potreban alat i svu ostalu opremu potrebnu za izvršenje intervencije.

d) Odgovornost izvođača
Izvođač odgovara za funkcionalnost, sigurnost i uredno održavanje postavljenog sustava tijekom cijelog ugovornog razdoblja te je dužan poduzeti sve potrebne aktivnosti kako bi sustav iluminacije i dekoracije kontinuirano bio u funkciji i predstavljao primjeren vizualni standard blagdanskog uređenja grada.

